text: [{"text_idx": "#000002", "text": "Fuudhaa fii heeruma Aadaa Oromoo"}, {"text_idx": "#000003", "text": "Oromoon aadaa, seenaafi eenyummaasaa haala addaddaatiin ibsata. Keessumaa aadaasaa haala bareedaafi hawataa ta\u2019een karaa addaddaatiin ibsata. Aadaa Oromtichaa tarreessuun hanga urjii lakkaa\u2019uu ulfaatullee akka fakkeenyaatti aadaa nyaataa, uffannaa, fuudhaafi heerumaa, ayyaaneeffannaa, walgargaarsaafi kanneen biroo kaasuun ni danda\u2019ama."}, {"text_idx": "#000004", "text": "Kanneen keessaa aadaa fuudhaafi heerumaa yoo ilaalle hawaasni sabichaa hundi haala walfakkaatuun ga\u2019ilasaa raawwata. Kaan naqataan, kaan hawweedhaan, kaan sabbatamariidhaan kaan ammoo butiidhaan mana dhaabbata(warrooma). Asirratti aadaan Oromitichaa inni jaallatamaafi kabajamaan naqataan walfuuchuu ta\u2019uusaati."}, {"text_idx": "#000005", "text": "Eegaan akka aadaa Oromootti sirna fuudhaafi heeruma naqataatiin gaa\u2019elli kan raawwatu fedha gurbaafi intalaarratti yookiin fedha maatiisaanirratti ta\u2019uu danda\u2019a. Kana keessattis kennaan barbaachisu intalaafi maatiisheetiif ni kennama. Maatiin lameeniis waliigalanii cidha beellamatu."}, {"text_idx": "#000019", "text": "Haa ta\u2019u malee aadaa Oromoo keessatti dubarri hundi haala kanaan heerumti jechuu miti. Garuu fedhiisheerra qabeenyi dhiiraa akka caalu geeraraan yommuu ibsamu ni mul\u2019ata. Fakkeenyaaf caalmaa abbaa horii mul\u2019isuuf akkanaan geeraru.\nNa qabde gumjaan horii, jechuun kan geeraran kanumaafi.\nEegaan burqaan komee durba tokko fedhiidhaan ala horiidhaan jijjiramuu yoo ta\u2019u inni sadaffaan ammoo walcaalchiisuudha."}, {"text_idx": "#000027", "text": "Tags aadaa fuudha giistii goftaa heeruma"}]